[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000008", "text": "Mae Llyfrgell Penygroes yn cael defnydd da gan drigolion y Dyffryn gyda mwy na 14,000 o fenthyciadau llyfrau yn cael eu gwneud yn 2021/2022. Mae hefyd yn ganolbwynt cymunedol pwysig i bobl leol lle gellir galw draw i gymdeithasu, i bori drwy\u2019r llyfrau a defnyddio\u2019r cyfrifiaduron."}, {"text_idx": "#000009", "text": "Cre\u0308wyd gofod gwell i arddangos llyfrau ac ail-leolwyd yr adran cyfrifiaduron cyhoeddus. Trawsnewidiwyd yr Adran Blant hefyd a bellach mae llun a dyfyniad o gyfres Rwdlan \u2013 o waith Angharad Tomos, un o awduron amlycaf y Dyffryn \u2013 yn cael lle haeddiannol ar y wal."}, {"text_idx": "#000010", "text": "Dywedodd y Cynghorydd Nia Jeffreys, Dirprwy Arweinydd Cyngor Gwynedd a\u2019r Aelod Cabinet sy\u2019n gyfrifol am Wasanaeth Llyfrgelloedd Gwynedd: \u201cBydd y Llyfrgell newydd yn gallu rhoi nifer o gynigion newydd i\u2019r defnyddwyr, sef datblygu amser stori a gweithgarwch rheolaidd wythnosol i blant. Bydd sesiynau VR yn dechrau hefyd i gyflwyno pobl ifanc ac oedolion i botensial technoleg rhithwir. Mae sgrin, offer pen a chamera 360 wedi eu prynu fel rhan o\u2019r grant er mwyn cyflwyno technoleg rhithwir digidol i\u2019n defnyddwyr ac ymgymryd a\u0302 phrosiectau creu cynnwys yn y dyfodol."}, {"text_idx": "#000011", "text": "\u201cMae\u2019n braf iawn gweld adnewyddiad i Lyfrgell Penygroes i wella\u2019r cyfleusterau, gan fod y gwasanaeth yn cael ei ddefnyddio a\u2019i werthfawrogi gan drigolion y Dyffryn.\u201d"}, {"text_idx": "#000013", "text": "Mae\u2019r syniad tu o\u0302l i Petha yn syml \u2013 mae modd benthyg a rhannu pethau bob dydd yn hytrach na phrynu, a thrwy hyn gall pobl arbed arian, arbed lle yn y cartref, lleihau gwastraff a lleihau o\u0302l-troed carbon."}, {"text_idx": "#000015", "text": "\u201cMae\u2019n wych gweld y rhwydwaith o lyfrgelloedd Petha yn tyfu o amgylch Cymru a diolch i Dolan a Chyngor Gwynedd am eu gwaith caled yn gwireddu hyn. Mae Petha yn brosiect arloesol gan ei fod yn cyd-leoli Llyfrgell Pethau mewn llyfrgell draddodiadol, ac yn dangos sut y gall Awdurdodau Lleol bartneru gyda chymunedau i weithredu dros drigolion, a dros ein planed.\u201d"}, {"text_idx": "#000016", "text": "Dywedodd Meleri Davies o Partneriaeth Ogwen, un o aelodau Dolan: \u201cMae Petha yn cynnig gwasanaeth benthyg eitemau bob dydd am ffi bychan i aelodau a theganau am ddim i blant. Gall yr eitemau hyn fod yn beiriannau DIY, peiriant gwni\u0308o, offer campio ac ati. Hynny yw, y pethau defnyddiol hynny mae pobl eisiau ond ddim eu hangen yn eu cartref trwy\u2019r amser. Mae Partneriaeth Ogwen fel rhan o Dolan, yn falch iawn i fod yn rhan o brosiect cyffrous ac amserol a fydd yn cyfrannu at yr agenda trechu tlodi a chynaliadwyedd.\u201d"}, {"text_idx": "#000018", "text": "Ychwanegodd Ben Gregory o Yr Orsaf, Penygroes: \u201cRydym wrth ein bodd yn bod yn rhan o gynllun Petha, gan y bydd y cynllun yma yn ychwanegiad a fydd yn cydweddu\u2019n dda iawn gyda phrosiectau eraill sy\u2019n digwydd yn Yr Orsaf, Penygroes fel y caffis trwsio, sydd a\u0302 ffocws ar fyw mewn modd amgylcheddol gyfrifol.\u201d"}, {"text_idx": "#000019", "text": "Mae oriau agor Llyfrgell Penygroes, yn ogystal a gwybodaeth am holl wasanaethau llyfrgell Gwynedd, ar gael ar wefan Cyngor Gwynedd, neu dilynwch Llyfrgelloedd Gwynedd Libraries ar gyfryngau cymdeithasol."}]